stanford-oval/wikipedia huggingface dataset:
Luettelo Ranskan pääministereistä
Triviaa > Pääministerit ehdokkaana presidentinvaaleissa

Presidentinvaalit 1958:
Charles de Gaulle valittiin tasavallan presidentiksi ollessaan ministerineuvoston presidentti.
Presidentinvaalit 1969:
Georges Pompidou uudelleenvalittiin tasavallan presidentiksi seitsemän vuotta pääministeriytensä jälkeen.
Michel Rocard tuli viidenneksi ensimmäisellä kierroksella, 19 vuotta ennen pääministeriksi nimitystään.
Presidentinvaalit 1974:
Jacques Chaban-Delmas tuli kolmanneksi ensimmäisellä kierroksella, kaksi vuotta pääministeriytensä jälkeen.
Presidentinvaalit 1981:
Jacques Chirac tuli kolmanneksi ensimmäisellä kierroksella, viisi vuotta pääministeriytensä jälkeen.
Michel Debré tuli kahdeksanneksi ensimmäisellä kierroksella, 19 vuotta pääministeriytensä jälkeen.
Presidentinvaalit 1988:
Jacques Chirac hävisi toisen kierroksen ollen täten väistyvä pääministeri.
Raymond Barre tuli kolmanneksi ensimmäisellä kierroksella, seitsemän vuotta pääministeriytensä jälkeen.
Presidentinvaalit 1995:
Jacques Chirac valittiin tasavallan presidentiksi, seitsemän vuotta pääministeriytensä jälkeen.
Lionel Jospin hävisi toisen kierroksen, kaksi vuotta ennen pääministeriksi nimitystään.
Édouard Balladur tuli kolmanneksi ensimmäisellä kierroksella ollen täten väistyvä pääministeri.
Presidentinvaalit 2002:
Jacques Chirac valittiin uudelleen tasavallan presidentiksi.
Lionel Jospin tuli kolmanneksi ensimmäisellä kierroksella ollen täten väistyvä pääministeri.
Presidentinvaalit 2007:
Kukaan kandidaateista ei ole ollut pääministeri
Käännös suomeksi
Maastoyksipyöräily

Maastoyksipyöräilijä Suomessa syksyllä 2018
Maastoyksipyöräily (engl. mountain unicycling) on pyöräilyä maastossa yksipyöräisellä polkupyörällä. Maastoyksipyöräilyssä ajetaan maastossa samaan tapaan kuin tavallisessa maastopyöräilyssä. Ajaa voidaan metsässä poluilla, avokallioilla, hiekkateillä, jäällä, lumessa ja vuorilla.
Lajin historia

Maastoyksipyöräily syntyi 1980-luvulla itsenäisesti eri yksipyöräilijöiden toimesta jotka opittuaan ajamaan tasaisella, kaipasivat lisää haastetta ja siirtyivät ajamaan maastoon poluille ja vuorille. Yksi maastoyksipyöräilyn pioneereista oli George Peck, joka julkaisi vuonna 1990 opetusvideon "Rough terrain unicycling" joka innoitti muita lajin harrastamiseen. Muita maastoyksipyöräilyn pioneereja ovat mm. John Foss ja Kris Holm.
Välineet

Yksipyörässä ajajan koko paino on yhden renkaan päällä. Tästä syystä tavalliset yksipyöräiset eivät kestä maastoajoa. Maastoyksipyörissä on erittäin vahva akseli, 36-reikäinen vanne, vahvat poljinkammet, kestävä satula, platform-polkimet ja leveä nappularengas. Usein mukana on myös hydraulinen käsijarru, jota käytetään pyörän hidastamiseen jyrkissä alamäissä. Tunnettuja maastoyksipyörien valmistajia ovat mm. Kris Holm, Nimbus ja Qu-Ax.
Marseille (täsmennyssivu)

Marseille on kaupunki etelä-Ranskassa. Se voi tarkoittaa myös seuraavia:
Marseillen-käännös, harhautusliikesarja jalkapallossa
Marseille, televisiosarja
Hans-Joachim Marseille (1919–1942), saksalainen hävittäjä-ässä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marseille”, voi hakea sivunnimihaulla, laajalla sivunnimihaulla tai tekstihaulla.
Marseillen-käännös

Marseillen-käännös (tunnetaan myös nimellä ruletti) on harhautusliikesarja jalkapallossa, jossa pelaaja pyörähtää ympäri 360 astetta, vaihtaen pallon hallintaa jalalta toiselle. Se on saanut nimensä ranskalaisen jalkapalloilija Zinedine Zidanen kotikaupungin Marseillen mukaan, vaikkakin temppu on verraten yleinen jalkapallossa, toisti juuri Zidane harhautusoptiota usein pelatessaan huipulla, jonka vuoksi liikesarja tunnetaan myös Zidane-käännöksenä.
Luettelo suomalaisten jääkiekkoseurojen mitaleista Euroopan kentiltä

| 0 | 1 | 2 | 3 |
| --- | --- | --- | --- |
| vuosi | joukkue | turnaus | mitali |
| 1967 | Tampereen Ilves | Euroopan Cup | hopea |
| 1979 | Porin Ässät | Euroopan Cup | pronssi |
| 1980 | Tampereen Tappara | Euroopan Cup | hopea |
| 1981 | Helsingfors IFK | Euroopan Cup | hopea |
| 1983 | Tampereen Tappara | Euroopan Cup | pronssi |
| 1988 | Tampereen Tappara | Euroopan Cup | pronssi |
| 1990 | Turun Palloseura | Euroopan Cup | pronssi |
| 1991 | Turun Palloseura | Euroopan Cup | pronssi |
| 1993 | Helsingin Jokerit | Euroopan Cup | pronssi |
| 1994 | Turun Palloseura | Euroopan Cup | kulta |
| 1995 | Helsingin Jokerit | Euroopan Cup | kulta |
| 1995 | Turun Palloseura | Euroopan Cup | pronssi |
| 1996 | Helsingin Jokerit | Euroopan Cup | kulta |
| 1997 | Turun Palloseura | European Hockey League | kulta |
| 1997 | Turun Palloseura | Super Cup | kulta |
| 1997 | Tampereen Ilves | Continental Cup | pronssi |
| 2000 | Turun Palloseura | European Hockey League | pronssi |
| 2003 | Helsingin Jokerit | Continental Cup | kulta |
| 2005 | Oulun Kärpät | European Champions Cup | hopea |
| 2006 | Oulun Kärpät | European Champions Cup | hopea |
| 2006 | Oulun Kärpät | Nordic Trophy | hopea |
| 2007 | Tampereen Ilves | Continental Cup | pronssi |
| 2007 | Hämeenlinnan Pallokerho | European Champions Cup | hopea |
| 2007 | Oulun Kärpät | Nordic Trophy | kulta |
| 2008 | HIFK | Nordic Trophy | pronssi |
| 2009 | Tappara | Nordic Trophy | kulta |
| 2009 | HIFK | Nordic Trophy | hopea |
| 2009 | Rauman Lukko | Nordic Trophy | pronssi |
| 2011 | Jokerit | European Trophy | hopea |
| 2013 | JYP | European Trophy | kulta |
| 2015–2016 | Oulun Kärpät | Champions Hockey League | hopea |
| 2017–2018 | JYP | Champions Hockey League | kulta |
Mark Greenway

Mark "Barney" Greenway Tampereen Klubilla 2009
Mark "Barney" Greenway (s. 13. heinäkuuta 1969 Ketteringissä) on brittiläinen grindcore/death metal -vokalisti, joka on toiminut bändeissä kuten Napalm Death, Extreme Noise Terror ja Benediction.
Hänet tunnetaan parhaiten matalista death metal -örinöistä sekä aktiivisesta lavaperformanssista. Hänen vokalisointinsa esikuvana on Kam Lee, Mantas-nimisen yhtyeen vokalisti. Mantasista tuli myöhemmin Death.
Greenwayn tiedetään myös olevan PETAn kannattaja ja hän on ollut kasvissyöjä 14-vuotiaasta asti. Hän on useaan otteeseen niin sanoituksissa kuin haastatteluissakin ilmaissut uskonnonvastaisia, konservatismin vastaisia ja antifasistisia mielipiteitä sekä sanonut kannattavansa demokratiaa.
Mark Grotjahn

Mark Grotjahn
Mark Grotjahn (s. 1968 Pasadena, Kalifornia) on yhdysvaltalainen taidemaalari, kuvanveistäjä ja piirtäjä.
Grotjahn sai kuvataiteessa kandidaatin oppiarvon Coloradon yliopistosta ja maisterin arvon Kalifornian yliopistosta, Berkeleysta. Hänellä oli residenssi Skowhegan School of Painting and Sculpture -ohjelmassa Mainen Madisonissa vuonna 1995. Tämän jälkeen Grotjahn muutti Los Angelesiin. Hänen ensimmäinen oma näyttelynsä pidettiin Santa Monicassa. Siinä oli töitä hänen teossarjoistaan Sign Exchange 1993-98 ja Tiered Perspectives. Tärkeä asema Grotjahnin taiteellisessa kehityksessä on ollut vuonna 2001 aloitetulla teossarjalla Butterfly, joka on nimetty siipien kaltaisten muotojen mukaan. Veistoksista koostuu Grotjahnin teossarja Masks.
Grotjahnin teoksia kuuluu muun muassa Museum of Modern Artin, San Francisco Museum of Modern Artin, Solomon R. Guggenheim -museon, Stedelijk-museon, Tate Modernin, Whitney Museum of American Artin, Walker Art Centerin ja Hirshhorn Museum and Sculpture Gardenin kokoelmiin. Hänen teoksiaan on ollut näytteillä muun muassa eri puolilla Yhdysvaltoja, Saksassa ja Sveitsissä.
Luettelo Sveitsin keskiaikaisista kaupungeista

Tämä on luettelo Sveitsin keskiaikaisista kaupungeista. Luettelo perustuu Sveitsin historiallisen tietosanakirjan artikkeliluokitteluun, jonka mukaan kaupunkeja on 160..
Keskiaikaiset kaupungit aakkosjärjestyksessä

| 0 | 1 | 2 |
| --- | --- | --- |
|  Aarau  Aarberg  Aarburg  Aigle  Altreu  Altstätten  Arbon  Arconciel (kunta)  Arconciel (Herrschaft)  Ascona  Aubonne  Avenches  Baden  Basel  Bavois  Bellinzona  Belmont-sur-Yverdon  Bercher  Bern  Biel  Bischofszell  Bonneville, La  Boudry  Bourg-Saint-Pierre  Bourjod  Bremgarten  Brig  Brugg  Bülach  Bulle  Burgdorf  Bürglen  Châtel-Saint-Denis  Chur  Clées, Les  Conthey  Coppet  Corbières  Cossonay  Cudrefin  Cully  Delémont  Diessenhofen  Dommartin  Echallens  Eglisau  Elgg  Eschenbach  Estavayer-le-Lac  Font  Frauenfeld  Fribourg  Fridau  Geneve  |  Glanzenberg  Grandcour  Grandson  Greifensee  Greyerz  Grüningen  Hermance  Huttwil  Ilanz  Illens  Isle, L'  Jussy  Kaiserstuhl  Klingnau  Klus  Kyburg  Landeron, Le  Laufen  Laufenburg  Laupen  Lausanne  Lenzburg  Leuk  Lichtensteig  Liestal  Locarno  Lucens  Lugano  Lutry  Luzern  Maienfeld  Martigny  Maschwanden  Meienberg  Mellingen  Monthey  Montricher  Morges  Moudon  Murten  Neuchâtel  Neunkirch  Neuveville, La  Nidau  Nugerol  Nyon  Olten  Orbe  Orsières  Palézieux  Payerne  Pont-en-Ogoz  Pruntrut  Rapperswil  |  Regensberg  Rheinau  Rheineck  Rheinfelden  Rolle  Romainmôtier  Romont  Rothenburg  Rue  Saillon  Saint-Cergue  Sainte-Croix  Saint-Maurice  Saint-Prex  Sargans  Sarraz, La  Schaffhausen  Schwarzenbach  Sembrancher  Sempach  Sion  Solothurn  St. Gallen  Steckborn  Stein am Rhein  Surpierre  Sursee  Thun  La Tour-de-Peilz  La Tour-de-Trême  Unterseen  Uznach  Valangin  Vaulruz  Versoix  Vevey  Villarzel  Villeneuve  Visp  Vuippens  Walenstadt  Wangen an der Aare  Weesen  Werdenberg  Wiedlisbach  Wil  Willisau  Winterthur  Yverdon-les-Bains  Zofingen  Zug  Zürich  |
Marcos Martínez

Martínez Silverstonessa vuonna 2008.
Marcos Martínez Ucha (s. 15. lokakuuta 1985 Madrid, Espanja) on espanjalainen moottoriurheilija. Hän on kilpaillut Formula Junior -sarjassa vuonna 2004, Formula 3 -sarjassa vuosina 2005–2008, World Series by Renault -sarjassa vuosina 2006 ja 2008–2009 sekä GP2-sarjassa kaudella 2007. Hän saavutti GP2-kaudellaan viisi pistettä ajamalla neljänneksi Valencian kilpailussa. Martínez siirtyi Superleague Formula -sarjaan vuonna 2010. Kauden 2011 jälkeen hän ei ole kilpaillut aktiivisesti.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Racing Engineering | BHRFEA   | BHRSPR   | ESPFEA   | ESPSPR   | MONFEA   | FRAFEA   | FRASPR   | GBRFEA   | GBRSPR   | EURFEA   | EURSPR   | HUNFEA DNQ | HUNSPR DNQ | TURFEA 13 | TURSPR Kesk. | ITAFEA Kesk. | ITASPR Kesk. | BELFEA Kesk. | BELSPR Kesk. | VALFEA 4 | VALSPR 22 | 5 | 22. |
MV Britannic

| MV Britannic |
| --- | --- |

Tyyppi:  Linjalaiva
Omistaja:  1929-1934: White Star Line   1934-1950: Cunard White Star Line   1950-1960: Cunard Line
Rakennustelakka:  Harland and Wolff, Belfast
Vesillelasku:  6. elokuuta 1929
Neitsytmatka:  28. heinäkuuta 1930
Status:  Romutettiin vuonna 1960
Tekniset tiedot
Pituus:  217 m
Korkeus:  45 m
Bruttovetoisuus:  26,943 brt
MV Britannic tai RMS Britannic oli White Star Line -yhtiön Harland and Wolffin valmistama linjalaiva, joka vaihtoi kahdesti omistajaa ennen kuin se romutettiin vuonna 1960.
Valmistus

Huhtikuussa 1927 White Star Line tilasi uuden Britanniciksi nimetyn ylellisen linjalaivan Harland & Wolffin telakalta, missä köli laskettiin 14. huhtikuuta. Alus olisi suurin moottorilaiva, Englannin lipun alla ja samalla se oli maailman toiseksi suurin. Alus oli myös kolmas White Star Line -yhtiön linjalaiva jolla oli nimi "Britannic."
Valmistus > Tekniset tiedot

Britannicin bruttovetoisuus oli 26 943 grt ja nettovetoisuus oli 15 445 tonnia. Ylin kansi oli 99 metriä pitkä ja skanssi oli 33 metriä pitkä. Alus oli kaksipotkurinen moottorialus. Aluksessa oli 12 sementoitua laipiota. Aluksessa oli neljä nelitahtimoottoria ja kaksitoimiset öljymoottorit, joissa on 20 sylinteriä.
Aluksella oli kaksi suurta savupiippua, joista etummaisessa oli sekä makean että kuuman veden säiliöitä.
Historia

Toisen maailmansodan alussa alus pyydettiin Southamptoniin, missä se nopeasti varustettiin joukkojen kuljettamiseen. Muutama päivä myöhemmin alus lähti Glasgowiin hakemaan brittiläisen Intian armeijan ja merivoimien upseereita, jotka sitten kuljetettiin Bombayhin. Siellä alus aseistettiin ja jätti Englantiin useita tonnia tavaroita. Sodan aikana alusta vastaan hyökättiin useita kertoja. Sodan päätyttyä laiva oli kuljettanut noin 180 000 sotilasta. Sodan jälkeen laiva jatkoi matkustajaliikenteessä aina vuoteen 1960.
Britannic lähti 11. marraskuuta 1960 viimeiselle matkalleen Liverpoolista New Yorkiin. Se lähti 25. marraskuuta paluumatkalle Liverpooliin, jonne alus saapui viimeisen kerran joulukuun 2. päivänä, 275 matkan jälkeen.
Britannic myytiin nopeasti romutusta varten. 16. joulukuuta 1960 alus jätti Merseyn viimeisen kerran omalla höyryllä Thomas W. Wardin pihalle Inverkeithingissä, Fifessä, jossa se saapui 19. joulukuuta Skotlantiin romutettavaksi. Britannic oli yksi viimeisimmistä aluksista White Star Line -yhtiön lipun alla.
Britannic sotavärityksessään vuonna 1946
Mark Grimmette

| Mitalit | Mitalit | Mitalit |  |
| --- | --- | --- | --- |
|  Mark Grimmette toimi Yhdysvaltain lipunkantajana Vancouverin olympialaisissa 2010. |  Mark Grimmette toimi Yhdysvaltain lipunkantajana Vancouverin olympialaisissa 2010. |  Mark Grimmette toimi Yhdysvaltain lipunkantajana Vancouverin olympialaisissa 2010. |  |
Maa:   Yhdysvallat
Miesten ohjaskelkkailu
|  Olympialaiset  |  Olympialaiset  |  Olympialaiset  |  |
|  Hopeaa | Salt Lake City 2002 | parikilpailu |  |
|  Pronssia | Nagano 1998 | parikilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Nagano 2004 | sekajoukkue |  |
|  Hopeaa | Park City 2005 | sekajoukkue |  |
|  Pronssia | Königssee 1999 | parikilpailu |  |
|  Pronssia | St Moritz 2000 | parikilpailu |  |
|  Pronssia | Calgary 2001 | sekajoukkue |  |
|  Pronssia | Nagano 2004 | parikilpailu |  |
|  Pronssia | Park City 2005 | parikilpailu |  |
|  Pronssia | Igls 2007 | parikilpailu |  |
Mark Grimmette (s. 23. tammikuuta 1971) on yhdysvaltalainen ohjaskelkkailija. Grimmette aloitti uransa vuonna 1990 ja on voittanut kaksi mitalia olympialaisissa. Vuoden 2002 talviolympialaisissa Salt Lake Cityssä hän voitti hopeaa parikelkkailussa ja vuonna 1998 Naganossa hän voitti pronssia niin ikään parikelkkailussa. Kelkkailun maailmanmestaruuskilpailuissa Grimmette on voittanut yhteensä 8 mitalia.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mark Grimmette (luge)
Battlefield: Bad Company

| Battlefield: Bad Company |
| --- | --- |

Kehittäjä:  Digital Illusions CE
Julkaisija:  Electronic Arts
Suunnittelija:  Patrick Bach Tobias Falk
Käsikirjoittaja:  Fredrik Agetoft
Säveltäjä:  Mikael Karlsson
Pelisarja:  Battlefield
Pelimoottori:  Frostbite Engine
Julkaistu:  NA 23. kesäkuuta 2008EU 26. kesäkuuta 2008
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo   PEGI: 12Virheellinen PEGI-arvo  USK: 12
Alusta:  PlayStation 3, Xbox 360
Jakelumuoto:  DVD, Blu-ray
Lisää peliartikkeleitaVideopelien teemasivulla
Infobox OK     : 
Battlefield: Bad Company on Digital Illusions CE:n kehittämä ja Electronic Artsin julkaisema ensimmäisen persoonan ammuntapeli. Peli on julkaistu PlayStation 3:lle ja Xbox 360:lle vuonna 2008.
Pelaaminen

Tehtävät tapahtuvat kukin neljän neliökilometrin suuruisella alueella, mutta yksinpelissä pelialuetta rajataan alitehtävästä riippuen niin, etteivät pelaajat eksy. Pelialueen rajat ovat kuitenkin niin väljät, että taktikointi ja erilaisten pelityylien kokeilu on mahdollista.
Pelaaja taistelee kolmen muun sotilaan kanssa. Mukana liikkuvista kolmesta sotilaasta on välillä paljonkin hyötyä, toisinaan nämä eivät tunnu saavan mitään aikaiseksi. Ei siis kannata luottaa siihen, että muut hoitavat homman puolestasi, vaan varautua itse kaikkeen. Hyödyllistä näissä tovereissa on se, että he huutelevat varoituksia vihollisista, joten pelaaja voi alkaa tähyilemään heitä, jos ei ole vielä aiemmin huomannut.
Aseiden lisäksi on erilaisia varusteita, esimerkiksi miinoja, poria, räjähteitä ja liikesensoreita.
Kaikki muut paitsi erikoisunlockit (Gold Edition tai Finf-All-Five) voidaan avata verkkopeliin kehittymisestä saatavilla krediiteillä.
Gold Edition -aseet voi myös unlockata saavuttamalla verkkopelissä tason 25. Tähtääminen on erilaista kuin sarjan aiemmissa osissa: tähdätessä katse kiinnittyy kohteeseen ja kaikki muu ympärillä sumenee.
Frostbite DX -pelimoottorin ja uusien pelialustojen kasvanutta tehoreserviä käytetään näkyvimmin luomaan pelimaailma, josta jopa 90 % voi muokkaantua tai tuhoutua. Suurin osa maastosta on tuhottavissa, ja tämän avulla pelaaja voi muodostaa uusia strategioita. Maahan voi tulla isoja kuoppia, ja talojen seinät voivat kaatua. Myös puut ja muu kasvusto voivat kärsiä. Pelin säätila on myös vaihteleva: aurinkoinen sää saattaa vaihtua hiljalleen lähestyvän myrskyrintaman myötä tihkusateeksi.
Muuttuva pelimaailma pakottaa pelaajat miettimään tekemisiään. Seinä ei ole läpäisemätön suoja, eli riittävän iso ammus voi tulla sen läpi ja viedä seinänkin mukanaan. Tästä syystä tarkka-ampuja saattaa lentää taivaan tuuliin. Toisaalta hyvää asemaa etsivä kiväärimies voi ampua oman tähtäilyreiän haluamaansa suuntaan.
Pelaaminen > Moninpeli

Yleisin pelialue on neljä neliökilometriä, mutta myös 16 neliökilometrin kenttiä löytyy. Tekniikka tukee 9 752 neliökilometrin alueita, mutta niin pitkälle ei mennä vielä tässä pelissä.
Moninpelin ympäristöt ovat melko samannäköisiä kuin Battlefield 2:ssa. Kulkuvälineinä on jeeppejä, tankkeja ja helikoptereita. Tämän lisäksi pelissä on kranaatinheittimiä, konekivääreitä ja jopa sinkoja.
Moninpeli sai mukaansa 7. elokuuta 2008 myös aiemmista Battlefield-peleistä tutun Conquest-pelimuodon, joka tulee pelin päivityksen mukana. Päivityksen mukana tulee mahdollisesti myös korjaus peliä vaivanneisiin mikrofoniongelmiin.
Pelissä on myös ”dog tag collector”: pelaaja saa aina yhden tuntolevyn jokaisesta taposta, jonka hän on tehnyt puukolla. Valikosta näkee kaikki pelaajat, jotka pelaaja on tappanut veitsellä.
Juoni

Peli sijoittuu lähitulevaisuuden sotaan, jossa vastakkain ovat Venäjä ja Yhdysvallat. Pelin päähenkilö on Preston Marlowe, joka palvelee sotamiehenä Yhdysvaltain maavoimien 222. pataljoonan B-komppaniassa eli niin sanotussa ”Bad Companyssa”, johon on sijoitettu kurittomia sotilaita. Komppaniaa käytetään tykinruokana tilanteissa, joissa paremmin koulutettuja sotilaita  ei haluta uhrata turhaan. Marlowe ja hänen ryhmänsä vaarantavat kaiken karkaamalla kesken tehtävän saadakseen haltuunsa kullan, joka on syvällä vihollislinjojen takana.
Kehitys

Pelin tekeminen aloitettiin nollapisteestä. Ensin tehtiin uudet työkalut ja niiden rinnalle uuden sukupolven peliydin, jonka ympärille uusi peli rakennettiin. Pelimaailma on avoin. Battlefield: Bad Companya kehitettiin yli 4 vuotta.
Kehitys > Gold Edition

Julkaisun ohessa pelistä tuli myyntiin myös Gold Edition eli kultaversio, jossa pelaaja saa käyttöönsä viisi asetta, jotka normaalin pelin ostajat saavat käyttöönsä vasta moninpelin tasolla 25. Kultaversiossa on myös mukana juliste ja monia vinkkivideoita moninpeliä varten.
Ääninäyttelijät

| 0 | 1 | 2 |
| --- | --- | --- |
|  Nigel Whitmey  | … |  Haggard   |
|  Bruce Johnson  | … |  Sgt. Samuel Redford   |
|  David Menkin  | … |  Preston Marlowe   |
|  Richard Lynson  | … |  Sweetwater   |
|  Jennifer Woodward  | … |  Miss July   |
Vastaanotto

Peli on saanut GameSpotin arvostelussa arvosanaksi 8.5/10.
Aiheesta muualla

Battlefield: Bad Company MobyGamesissa (englanniksi)
Battlefield: Bad Company Internet Movie Databasessa (englanniksi)
Battlefield: Bad Company:n virallinen kotisivu (Arkistoitu – Internet Archive) (englanniksi)
Frostbite-pelimoottorin ansiosta ympäristö on 90 % tuhoutuva.
Battlefield: Bad Company Gold Edition
Luytenin tähti

| Luytenin tähti |
| --- | --- |
Muut designaatiot:  GJ 273, BD +05°1668, HIP 36208
Fyysiset ominaisuudet
Näennäinen kirkkaus:  9,85 mv
Valovoima:  0,0004 aurinkoa
Spektriluokka:  M3.5V
Väri-indeksi:  B-V 1,57  U-B 1,15
Massa:  0,25 M☉
Astrometriset ominaisuudet
Tähdistö:  Pieni koira, CMi
Rektaskensio (J2000):  07h 27m 24.5s
Deklinaatio (J2000):  +05° 13' 32"
Etäisyys:  12,37 ± 0,06 valovuotta, 3,79 ± 0,02 parsekia
Parallaksi:  263,76 ± 1,25 mas
Säteisnopeus:  +18,2 km/s
Ominaisliike:  RA 571,27 dekl. -3694,25 mas/v
 Näkyy leveysasteiden 90° N  ja 85° S välillä. 
Luytenin tähti on punainen kääpiötähti Pienen koiran tähdistössä. Se sijaitsee vain 3,8 pc (12,36 valovuoden) päässä ja kuuluu meitä lähimpiin tähtiin. Luytenin tähden läpimitta on noin neljäsosa Auringon läpimitasta ja luminositeetti vain 0,04 prosenttia Auringon luminositeetista. Vuosina 1937–1980 tehtyjen havaintojen perusteella on arveltu, että tähteä saattaisi kiertää korkeintaan Jupiterin kokoluokkaa oleva planeetta, mutta toistaiseksi sellaista ei ole yrityksistä huolimatta kyetty havaitsemaan.
Tähti on nimetty sen huomattavan suuren ominaisliikkeen ensimmäisenä määrittäneen yhdysvaltalaisen tähtitieteilijän Willem Jacob Luytenin mukaan.
Bobby Vinton’s All-Time Greatest Hits

| Bobby Vinton's All-Time Greatest Hits Bobby Vinton |
| --- | --- | --- |

Kokoelmalevyn tiedot
 Julkaistu: 1972
 Formaatti: LP
 Tyylilaji: pop
 Levy-yhtiö: Epic
Bobby Vintonin muut kokoelmalevyt
| To Each His Own 1971 | Bobby Vinton's All-Time Greatest Hits 1972 | The Bobby Vinton Treasury 1973 |
Bobby Vinton's All-Time Greatest Hits on kokoelma-albumi, joka julkaistiin vuonna 1972.
Kappaleet > Puoli 1

Roses Are Red (My Love) - 2:37 - (Paul Evans, Al Byron)
Rain Rain Go Away - 2:55 - (Gloria Shayne, Noël Regney)
Mr. Lonely - 2:41 - (Bobby Vinton, Gene Allen)
Over the Mountain (Across the Sea)  - 2:23 - (Rex Garvin)
Blue on Blue - 2:22 - (Hal David, Burt Bacharach)
Kappaleet > Puoli 2

Blue Velvet - 2:47 - (Bernie Wayne, Lee Morris)
There! I've Said It Again - 2:19 - (Redd Evans, David Mann)
My Heart Belongs to Only You - 2:41 - (Frank Daniels, Dorothy Daniels)
Tell Me Why - 2:36 - (Al Alberts, Marty Gold)
Coming Home Soldier - 2:30 - (Gene Allen, Bobby Vinton)
Kappaleet > Puoli 3

Long Lonely Nights - 2:27 - (Lee Andrews, Bernice Davis, D.T. Henderson, Mimi Uniman)
Please Love Me Forever - 2:37 - (J.J. Malone, Ollie Blanchard)
Halfway to Paradise - 2:39 - (Gerry Goffin, Carole King)
I Love How You Love Me - 2:30 - (Barry Mann, Larry Kolber)
To Know You Is to Love You - 2:18 - (Phil Spector)
Kappaleet > Puoli 4

The Days of Sand and Shovels - 3:45 - (Doyle Marsh, George Reneau)
My Elusive Dreams - 3:14 - (Curly Putman, Billy Sherrill)
No Arms Can Ever Hold You - 2:31 - (Art Crafer, Jimmy Nebb)
I'll Make You My Baby - 2:17 - (Roger Atkins, Helen Miller)
Ev'ry Day of My Life - 2:49 - (Jimmie Crane, Al Jacobs)
Sijoitukset

Albumilista - Billboard (North America)
| Vuosi | Lista | Sijoitus |
| --- | --- | --- |
| 1972 | The Billboard 200 | 119[lähde? ] |
Majubavuoren taistelu

Majubavuoren taistelu (lähellä Volksrustia, nykyisessä Etelä-Afrikassa) 27. helmikuuta 1881 oli taistelu ensimmäisessä buurisodassa. Se oli vaikuttava voitto buureille. Kenraalimajuri Sir George Pomeroy Colley miehitti joukoillaan Majubavuoren harjanteen 27. helmikuuta. Buurit alkoivat vallata vuorta takaisin päästen kiertämään brittien puolustamattomalle puolelle. Taistelu oli nöyryyttävä brittitappio ja merkitsi myös sodan loppua.